La Comissaria de la Policia Nacional de Burjassot intensifica la seua campanya de comerç segur
2025-07-24

La prevenció és fonamental davant qualsevol problema que li puga sorgir al ciutadà. Per aquest motiu, i continuant amb el seu treball anual de desenvolupament del Pla per a millorar la seguretat en els comerços de Burjassot, des de la Comissaria del Cos Nacional de Policia (CNP) del municipi, igual que en la resta d’Espanya de manera coordinada, s’ha intensificat en aquestes dates nadalenques la informació als comerços.

Des de CNP s’està repartint en els comerços de Burjassot i Godella, un tríptic informatiu, a més de donar consells o solucionar les qüestions que els plantegen els comerciants. De la mateixa manera, els agents que donen la informació, recapten les opinions o aportacions dels ciutadans.

Així mateix, des de CNP “es tenen actives aquest mes de desembre dues fases d’intensificació de control de consum de drogues, una enfocada a centres educatius i el seu entorn i una altra a llocs d’oci. Ambdues formen part d’uns dispositius a nivell nacional, coordinats entre Cos Nacional de Policia i Guàrdia Civil, a través de la Secretaria d’Estat de Seguretat, que posteriorment avalua els resultats per a preveure futures accions”, tal com han assenyalat fonts policials.